NORAKSTS

|  |  |
| --- | --- |
| 24.03.2023. | Nr.3/3 |

###### GROZĪJUMI JELGAVAS PILSĒTAS DOMES 2017. GADA 23. NOVEMBRA LĒMUMĀ NR.13/5 “PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” IESNIEGUMA IESNIEGŠANA”

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar 2018. gada 13. jūlijā starp Centrālo finanšu un līgumu aģentūru un Jelgavas pilsētas domi noslēgto Vienošanos Nr.8.1.2.0/17/I/029 par Eiropas Savienības fonda projekta īstenošanu, Jelgavas valstspilsētas pašvaldība īsteno projektu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” (turpmāk – projekts).

Projekta kopējās izmaksas ir 22 214 797,65 *euro*, no kurām 6 696 748,00 *euro* ir Eiropas Reģionālās attīstības fonda finansējums, 683 962,52 *euro* ir valsts budžeta dotācija un 14 834 087,13  *euro* ir Jelgavas valstspilsētas pašvaldības līdzfinansējums.

Īstenojot projekta aktivitāti “Būvdarbi Jelgavas Tehnoloģiju vidusskolā Meiju ceļā 9” un konstatējot nepilnības sākotnējā būvprojektā “Jelgavas Tehnoloģiju vidusskolas ēkas pārbūve Meiju ceļā 9, Jelgavā”, veiktas būvprojekta izmaiņas un papildinājumi, kā rezultātā ir identificētas būvdarbu apjomu izmaiņas un papildu būvdarbi, kas nepieciešami Jelgavas Tehnoloģiju vidusskolas ēkas kvalitatīvai pārbūvei, nodošanai ekspluatācijā un pilnvērtīgai skolas funkcionēšanai atbilstoši izmaiņām izglītības sistēmā. Līdz ar to būvdarbu kopējā summa palielinās par 384 885,26 *euro,* būvuzraudzības pakalpojuma izmaksas palielinās par 532,88 *euro* un projekta kopējās izmaksas palielinās par 385 418,14 *euro.*

Ievērojot minēto, lai nodrošinātu projekta īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2017. gada 23. novembra lēmumā Nr.13/5 “Projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” iesnieguma iesniegšana” (turpmāk – lēmums) šādus grozījumus:

1. Izteikt lēmuma 1.punktu šādā redakcijā:

“1. Iesniegt projekta iesniegumu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” (turpmāk – Projekts) darbības programmas “Izaugsme un nodarbinātība” 8.1.2. specifiskā atbalsta mērķa “Uzlabot vispārējās izglītības iestāžu mācību vidi” izsludinātajā projektu iesniegumu atlasē. Projekta kopējās izmaksas ir 22 600 215,79 *euro*, no kurām 6 696 748,00 *euro* (29,63 %) ir Eiropas Reģionālās attīstības fonda finansējums, 683 962,52 *euro* (3,03 %) ir valsts budžeta dotācija un 15 219 505,27 *euro* (67,34 %) ir Jelgavas valstspilsētas pašvaldības līdzfinansējums.”.

2*.* Izteikt lēmuma 2.1.4. apakšpunktu šādā redakcijā:

 “2.1.4. 2022.gadā – 3 845 373,14 *euro*.”.

1. Izteikt lēmuma 2.1.5. apakšpunktu šādā redakcijā:

 “2.1.5. 2023.gadā – 4 559 756,53 *euro*.”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā